Karl Ast

Karl Ast (kirjanikunimi Karl Rumor; 19. veebruar 1886 Orava vald, Võrumaa – 9. juuli 1971 New York) oli Eesti kirjanik ja poliitik.

Elulugu
Karl Ast lõpetas 1905. aastal Hugo Treffneri Gümnaasiumi.Karl Ast 50-aastane. Päewaleht, 18. veebruar 1936

1905. aasta rahutuste järel põgenesid Konstantin Päts, Voldemar Päts, Jaan Teemant, Peeter Speek, Otto Strandman, Karl Ast, Mihkel Martna jt  Eestist.  1905. aastal pidi ta juhtima mässu ristlejal Pamjat AzovaMeie tuntud riigimehed mässumeestena. Rahvaleht, 16. november 1929, nr. 134, lk. 4.. Karl Ast võttis osa Vene sotsiaaldemokraatlikust liikumisest, aastatel 1907–1910 istus seetõttu vanglates.

Ka tema vanem vend Gottlieb Jaan Ast (1874–1919) oli sotsiaaldemokraatlik poliitik.

Karl Ast osales esimeses maailmasõjas.

Eesti Vabariigi ajal kuulus ta Asutavasse Kogusse, oli ka mitu korda Riigikogu liige.

1919. aastal oli ta töö- ja hoolekandeministri kohusetäitja, aastatel 1924–1925 Jüri Jaaksoni valitsuse portfellita minister.Võrumaa Keskraamatukogu. Võrumaa kirjanike galerii

1933. aastal karistati Karl Asti ja Jaan Piiskarit joobnud olekus rahurikkumise pärast 5-kroonise rahatrahvi või 2-päevase arestigaAst ja Piiskar "Laboratooriumis". Rahvaleht, 4. mai 1933, nr. 52, lk. 3..

1939–1940 oli ta Eesti Vabariigi Stockholmi saatkonna pressiatašee, 1941–1958 aukonsul Rio de Janeiros. Ta on elanud Brasiilias, Kanadas ja pikemat aega USAs.

 Looming 
Rumori debüütnovellikogu "Sääsed tormis" ilmus 1911. aastal. Temalt ilmus ka üks romaan ja kaks mälestusteraamatut. Eksiilis sai tuntuks tema novellikogu "Uned ja mured".
 "Keegi meist ei juhi oma saatust, ja armastus on nagu mesilase lend tuules: kas maanduda või kus maanduda...? Minu jaoks olid kõik maandumisväljad konarlikud. See oleneb muidugi inimesest enesest. Mu õde, noor alles... oli juba kogenud. Ta kihutas armastuse sõiduväljal justkui jalgrattaga... kolleegid sõitsid sealsamas mototsüklettidel ja autogagi. Mina olin nagu takus kana... ei osanud joosta ega sõita. Paaril korral tõusin meeleheitlikult lendu, kuid pidin hädamaanduma." – Karl Rumor, "Ralf Riskin", 1953

 Isiklikku 
Karl Ast oli aastatel 1912–1932 abielus arst Alma Aniga (1884–1958) ja 1935–1971 Leili Abramiga (1903–1976). Tal olid tütar Iris (1917–1965) ja poeg Orvo (1920–1999), kes oli loomaarst ja viroloogJaan Unduski artikkel (vt ka välislingid). Tema vend oli poliitik ja Tallinna linnapea Gottlieb AstEE 14. köide lk. 28.

 Teosed 
 "Sääsed tormis" (novellid ja skitsid), Tallinn 1911, 2. trükk 1929
 "Lumiste kõrguste poole" (proosapoeem), Tallinn 1913
 "Tuled sügis-öös" (lühipalad ja jutustus "Põlevad laevad"), Tartu 1913; 2. trükk 1919
 (varjunimega Kaarlo Orawa) "Tiibuse Jaagu kojutulek: traagikomöödia 1 vaatuses", Tallinn 1920  
 "Siiruviiruline: novellid ja vested", Tallinn 1921
 "Mürgine vili. Sõja ja revolutsiooni novellid", Tallinn 1926
 "Sammud kaduvikku" (novellid "Kuldlind", "Peeglite vahel" ja "Terra incognita"), Tartu 1928
 "Valge naine: romantiline draama kolmes vaatuses", Tartu 1928
 "Kui Saara naerab" (erootilised novellid), Tartu 1929; 2. trükk: järelsõna Kalevi Kvell; sari JI klassika, Jumalikud Ilmutused, Pärnu, 2008
 "Palava päikese ja fanaatilise usu maal: reisukirjad Tseilonist ja Indiast", I-III, Tartu: I-II 1930, III 1931
 "Allah ja ta rahvas: tähelepanekuid ja elamusi Marokos" (reisikiri), Tallinn 1936
 "Kahe tule vahel" (poliitiline traktaat), Üleilmlise Eesti Ühingu väljaanne, New York 1943, 230 lk; 2. trükk: Tartu 1999
 "Uned ja mured" (6 novelli aastatest 1951–53), Lund 1953
 "Kuldlind" (valik varasemaid novelle), Lund 1959
 "Krutsifiks. Jutustus inimhingede põuast ja põlemisest" (romaan). EKK, Lund 1960; 2. trükk: sari Eesti romaanivara, järelsõna ""Krutsifiksi" autorist ja romaanist endast": Endel Nirk. Eesti Raamat, Tallinn 1989
 "Tuuleviiul" (lühiproosat ja jutustuse "Põlevad laevad" uustrükk), Lund 1962
 "Aegade sadestus" I-II (mälestused), Lund 1963–65; 2. trükk: Eesti Raamat, Tallinn 2004; 3. trükk: Akadeemia ja Eesti Päevalehe raamatusari Eesti mälu, Tallinn 2010
 "Liivakella all" (miniatuuriraamat), Lund 1971
 "Peeglite vahel" (novellivalimik). Sari Eesti novellivara. Koostanud ja järelsõna "Peeglite vahel ja liivakella all": Ülo Tonts. Eesti Raamat, Tallinn 1991
 "Põlevad laevad" (jutustuse uustrükk), järelsõna Maire Liivamets, Eesti Raamat 1995
 "Maailma lõpus" (osad "Petseri poiss" ja "Toompea mehed" – valimik kirjutisi ja proosapalasid aastaist 1904–33). Koostanud ja saatesõna: Hando Runnel. Sari Eesti mõttelugu, nr 74, Ilmamaa, Tartu 2007, 432 lk
 "Lääs-Ida-Lääs" ("Maailma lõpus" II – valimik artikleid ja erakirju aastaist 1933–40). Koostanud ja saatesõna: Hando Runnel. Sari Eesti mõttelugu, nr 81, Ilmamaa, Tartu 2008, 384 lk 
 "Tule ja päikese all" ("Maailma lõpus" III, osad "Riigikaotus" ja "Lõplikus lõksus" – kirju ja kirjutisi aastaist 1940–70). Koostanud ja saatesõna: Hando Runnel. Sari Eesti mõttelugu, nr 88, Ilmamaa, Tartu 2009, 304 lk

Viited

 Kirjandus 
 Friedebert Tuglas, "Karl Rumor. Elu ja loomingu äärjooni". Noor-Eesti, Tartu 1930, 104 lk., 2. trükk: Kriitika III, Noor-Eesti, Tartu 1935
 Gustav Suits, "Jonas Meeliste taastulek. K. Ast-Rumori 65. sünnipäeva puhul" – Tulimuld 1951, nr 2, lk 93–102
 Bernard Kangro, "Noor Karl Ast ja ta teisik" – Tulimuld 1961, nr 1
 Alfred Kurlents, "Karl Rumor" (lühimonograafia). Lund 1963, 64 lk
 Arvo Mägi, "Novellist Rumor" – Tulimuld 1966, nr 1, lk 2–7 
 Eesti kirjanduse ajalugu, IV köide, 1. raamat, Eesti Raamat, Tallinn 1981, lk 383–393 (käsitluse autorid Ülo Tonts ja Endel Sõgel)
 Ilmar Mikiver, "Karl Rumor-Ast 100" – Tulimuld 1986, nr 4, lk 195–202
 Karl Ast-Rumor, Väljavõtteid kirjadest kodustele. Koostanud Mart Tarmak, järelsõna: Toomas Haug – Looming 1986, nr 9, lk 1261–77
 Toomas Liiv, "Karl Rumor novellikirjanikuna" – Keel ja Kirjandus1986/12 ja T. Liiv, "Proosast", 1997, lk 124–131
 Toomas Haug, "Kangelase äpardused. Karl Ast-Rumor ja vana maailm" – Looming 1988/7 ja raamatus "Troojamäe tõotus", 2004, lk 200–221 
 Jüri Talvet, ""Krutsifiksist" ja "maagilisest realismist" – Vikerkaar 1990, nr 11, lk 36–44
 Indrek Särg, "Ärme teeme enam kunagi nii, eks!" (valimiku "Peeglite vahel" arvustus) – Vikerkaar 1991, nr 8, lk 92–94 
 Janika Kronberg, "Karl Astiga "Krutsifiksi" lugemas ja kärpimas" – Looming 1998, nr 12, lk 1888–1900 ja J. Kronberg, "Tiibhobu märgi all", 2002, lk 171–193
 Kaarel Robert Pusta, "Kontrastide aastasada", Tartu 2000, lk 428–441 (kirjavahetust Karl Astiga) 
 Ülo Tonts, "Lõpetamata jäänud memuaaride lugu. Karl Rumor "Aegade sadestust" kirjutamas" – Looming 2000, nr 12, lk 1854–67 ja Ü. Tonts, "Klassikuks kodust kaugel", 2006, lk 13–34 
 Janika Kronberg, "Maroko-ihalus" (Karl Asti reisidest ja äritegevusest Marokos 1934–35) – Tuna 2006, nr 2, lk 123–131
 Ülo Tonts, "Reisikirjeldus läbi oma elu" (raamatu "Maailma lõpus" arvustus) – Keel ja Kirjandus 2007, nr 10, lk 833–835
 Janika Kronberg, "Jonas Meelistega Karl Asti jälil" – Looming 2008, nr 4, lk 564–584
 Eesti kirjandus paguluses XX sajandil, Tallinn 2008, lk 31–35 ja bibliograafia lk 57–58 (proosa, Janika Kronberg), lk 268–269 ja bibliograafia lk 295–296 (memuaarid, Ülo Tonts)
 Janika Kronberg, "Karl Ast: kiri Härra Presidendile" – Tuna 2012, nr 2, lk 118–124

 Välislingid 
 Raamatu "Maailma lõpus" tutvustus kirjastuse kodulehel (PDF)
 Raamatu "Lääs-Ida-Lääs" tutvustus kirjastuse kodulehel (PDF)
 Raamatu "Tule ja päikese all" tutvustus kirjastuse kodulehel
 Ülo Tonts, "Siurulikum kui mõni pärissiurulane ise" (jutustuse "Põlevad laevad" uustrüki arvustus) – Eesti Päevaleht, 11. detsember 1995, lk 5
 Ülo Tonts, "Päevakestelt New Yorki ja sealt koju tagasi" (raamatu "Aegade sadestus" uustrüki arvustus) – Maaleht, 11. märts 2004, lk 22  
 Janika Kronberg, "Karl Ast-Rumor – eilne eurooplane ("Aegade sadestuse" arvustus) – Postimees, 2. aprill 2004, lk 19
 Karl Martin Sinijärv, "Sotsialisti meenutused" (raamatu "Aegade sadestus" uustrüki arvustus) – Eesti Päevaleht / Arkaadia, 30. aprill 2004, lk 16
 Kalev Kesküla, "Asjalikum kui Tuglas, helgem kui Tammsaare" ("Aegade sadestuse" arvustus) – Eesti Ekspress, 26. august 2004 
 Janika Kronberg, "Melanhoolne koer maailma lõpus" (raamatu "Maailma lõpus" arvustus) – Eesti Ekspress, 12. juuli 2007, lk B12
 Janika Kronberg, "Rohkem idas kui Läänes" (raamatu "Lääs-Ida-Lääs" arvustus) – Sirp, 29. august 2008, lk 10–11
 Jaan Undusk, "Karl Ast Rumori "Aegade sadestus" vaatab maailma sotsialisti pilguga" – Eesti Päevaleht, 28. juuni 2010, lk 12

 Fotod: Karl Ast

Kategooria:Eesti kirjanikud
Kategooria:Eestimaa Kubermangu Ajutise Maanõukogu liikmed
Kategooria:Seadusandliku Delegatsiooni liikmed
Kategooria:V Riigikogu liikmed
Kategooria:Tallinna linnavolikogu liikmed
Kategooria:Eesti Sotsiaaldemokraatliku Tööliste Partei poliitikud
Kategooria:Eesti aukonsulid
Kategooria:Eesti diplomaadid
Kategooria:Hugo Treffneri Gümnaasiumi vilistlased
Kategooria:Eestlased Ameerika Ühendriikides
Kategooria:Sündinud 1886
Kategooria:Surnud 1971